**Utleiekontrakt - Austevoll Utleie AS**

**Utlevering og tilbakelevering:**

Utstyret blir utlevert rengjort og fullt tanket med drivstoff, drivstoff skal kun fås fra utleier. Leietakeren er ansvarlig for at utstyr tilbakeleveres i full driftsmessig og rengjort stand, fritt for skader. Mangler på utstyret vil ved tilbakelevering bli utbedret av utleieren for leietakers regning.

**Bruk av utstyret og vedlikehold:**

Leietaker plikter å tilse at utstyret kun benyttes av personer over 16 år, og har den nødvendige ferdighet for å behandle utstyret korrekt, samt unngå å utsette seg selv eller andre for skade.

Gjennomgang på bruk av utstyret skal foretas med utleier før leietiden starter.

Dersom utstyret ikke fungerer tilfredsstillende skal dette straks tas ut av bruk.

Utleieren skal da straks varsles slik at feilen kan rettes.

Leietaker må ikke foreta reparasjoner, endringer eller modifikasjoner av utstyret, uten forhåndsgodkjenning av utleieren. Utleieren har til enhver tid rett til å inspisere utstyret, og skal til enhver tid være underrettet hvor dette benyttes under leietiden.

**Framleie:**

Leietakeren kan ikke fremleie eller overlate utstyret til andre personer.

**Ansvarsbegrensning:**

Utleieren gir ikke driftsgaranti på utstyret og er derfor ikke økonomisk ansvarlig ved eventuelle driftsstans. Utleieren innestår ikke for at det aktuelle utstyr tilfredsstiller leietakerens behov, med mindre dette er spesielt avtalt. Utleieren avskriver seg ethvert erstatningsansvar i forbindelse med utleieforholdet og kan således ikke gjøres ansvarlig for tap ved avsavn, ting-, person-, eller følgeskader som utstyret eller dets bruk måtte påføre leietakeren, brukere av utstyret eller tredjemann.

**Ansvar og skader:**

Leietakeren har ansvar for eventuelle ting-, person-, og følgeskader som utstyret og dets bruk måtte påføre tredjemann. Ved skade skal utleieren underrettes umiddelbart, og leietakeren skal hvis mulig medvirke til at skaden begrenses. Tyveri dekkes i sin helhet av leietaker eller leietakers forsikring.

Leietakers navn:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Tlf.nr:\_\_\_\_\_\_\_\_\_\_\_\_\_\_\_\_\_\_\_\_\_

Adresse:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Postnr:\_\_\_\_\_\_\_\_\_\_\_\_\_\_

Avtalt utleie fra dato:\_\_\_\_\_\_\_\_\_\_\_\_\_ til dato:\_\_\_\_\_\_\_\_\_\_\_\_\_ Antall Dager:\_\_\_\_\_\_\_\_\_\_\_\_

Avtalt pris inkl mva: kr\_\_\_\_\_\_\_\_\_\_\_\_\_\_ ,- Betaling: Kort eller Kontant

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Utleier Austevoll Utleie AS (sign) Leietaker (sign)